Den 49-årige mand blev vækket ved halv to-tiden, da han hørte støj fra sin gang. Her mødte han tre ukendte personer, der var kommet ind i den 49-åriges hjem. Ifølge Nordjyllands Politi kommer ejendommens beboer i håndgemæng med de ubudne gæster. På et tidspunkt bliver den 49-årige mand ramt af en kniv på armen, og det medfører, at han får nogle ridser på armen. Beboeren beskriver de tre mænd som cirka 20 år og af somalisk oprindelse. Der er ikke stjålet noget fra ejendommen Stor Tingbakke i Vodskov, men politiet anser det for et røverilignende forhold. Politiet oplyser, at den 49-årige tilsyneladende ikke havde låst døren.

Referat:
En 49-årig mand fra Vodskov blev natten til tirsdag udsat for det, der mest af alt minder om et hjemmerøveri, da han blev snittet med kniv.